As choyas d'a Castafiore

As choyas d'a Castafiore (en francés Les Bijoux de la Castafiore) ye o venteno primer álbum d'a serie As aventuras de Tintín, escrita y dibuixada por Hergé. Prepublicada en a revista Tintín entre o 4 de chulio de 1961 y o 4 de setiembre de 1962, apareixió como álbum independient en 1963. Fue publicada en aragonés en marzo de 2019. Tintín, el reportero más famoso del cómic, vive también sus aventuras en aragonés. Heraldo de Aragón. 4 d'abril de 2019

As choyas d'a Castafiore constituye una curiosa historieta que se desmarca d'o habitual en os álbums de Tintín: no bi ha viaches, no bi ha grans escaicimientos, ni sisquiera verdaderos villans.

Argumento
Mientres o Capitán Haddock descansa en o castillo de Moulinsart, recibe dos cartas, a primera, de Tchang, (protagonista de l'aventura Tintin au Tibet) que le diz que con os cudiaus que l'han dau en Londres ye millor, y a segunda de Bianca Castafiore que "s'invita" a ella, a la suya cambrera Irma, y a o suyo pianista Wagner a o castiello de Moulinsart. O Capitán Haddock decide marchar ascape a Italia, pero se trepuza en baixar as escaleras y se fa una torcedura en o piet, por o que ha d'estrangutir-se a la Castafiore en siella de ruedas. A la vegada Haddock quiere aduyar a un pueblo chitán que vive amán d'o castiello. A diva ha de parar muita cuenta con as suyas choyas y prevoca falsas alarmas por as nueiz pensando que le'n han furtau. Un día vienen periodistas d'a revista Paris Flash a fer un reportache, y un malentendiu entre istos y o Profesor Tornasol fa veyer que Haddock se va a casar con a Castafiore, y os suyos millors amigos no dudan en felicitar-le.

Tras aclarar a trafuca, dentran a Moulinsart periodistas de tot tipo pa fer un reportache con a diva, pero ella cacega as choyas en meyo d'o programa y avisan a os detectives Asín y Azín. Dimpués ella mesma troba as joyas y os policías s'encarranyan, pero a Tintín le contina intrigando a misteriosa fuyida d'un fotografo d'o reportache en mel meyo d'o programa.

Mas tardi desapareixen as choyas atra vegada, y alavez pareixe estar verdat. Os policías sospeitan d'os chitans d'haber feito o furto. O capitán se mete a-saber-lo contento, pues no nomás s'ha recuperau d'a torcedura, sino que amás a Castafiore le'n diz que marcha.

A la fin, con a Castafiore en Italia, Tintín descubre que o furto lo ha feito una picaraza y le tornan as choyas a la Castafiore.

 Personaches 
 Tintín
 Milú
 Capitán Haddock
 Bianca Castafiore
 Profesor Tornasol Asín y Azín
 Irma, cambrera d'a Castafiore
 Igor Wagner, pianista acompanyant d'a Castafiore
 Serafín Lampion
 Nestor Isidoro Pando, o marbrero (y a suya muller)
 Chuan-Lupo de la Flota, periodista de Paris-Flash
 Walter Risotto, fotografo de Paris-Flash
 O equipo de televisión: Alfredo y Andreu
 Tristan Bior Coco, o peluquero
 Gino, o fotografo d'o Tempo di Roma
 A "picaraza ladrona"
 Os chitans: Mateu y a suya sobrina Miarka

O marbrero Isidoro Pando (en francés Isidore Boullu) ye inspirau dreitament en a vida cotidiane d’Hergé. Él mesmo conoixeba en a realidat a un marbrero con qui yera prou dificil contactar L'essentiel sur Hergé et Tintin. Tintin.com..
O nombres de Chuan-Lupo de la Flota (en francés Jean-Loup de la Batellerie) y Walter Risotto (en francés Walter Rizotto) son inspiraus en dos periodistas y grans reporters d'a epoca que treballaban pa la revista Paris-Match: Philippe de Baleine y Willy Rizzo "Les personnages de Tintin dans l'histoire : Les événements qui ont inspiré l'œuvre d'Hergé". Frédéric Soumois, 2012, o nombre de Walter Risotto fa referencia a o periodista Walter Carone Willy Rizzo, photographe. Claire Guillot, Le Monde ISSN 1950-6244.

Tristán Bior (en francés Tristan Bior) ye una parodia de Christian Dior.

Referencias

Choyas
Categoría:Obras traducidas ta l'aragonés